Slika, ki vsebuje besede logotip, simbol, grafika, emblem

Opis je samodejno ustvarjen

OBČINA

VRHNIKA

**JAVNI RAZPIS**

**za podelitev koncesije za opravljanje javne službe v osnovni zdravstveni dejavnosti na primarni ravni na področju zobozdravstvenega varstva odraslih in mladine v Občini Vrhnika**

Vrhnika, 1. 10. 2025

Številka: 430-16/2025-2

Občina Vrhnika na podlagi 44.b člena Zakona o zdravstveni dejavnosti Zakon o zdravstveni dejavnosti (Uradni list RS, št. 23/05 - uradno prečiščeno besedilo, 15/08 - ZPacP, 23/08, 58/08 - ZZdrS-E, 77/08 - ZDZdr, 40/12 - ZUJF, 14/13, 88/16 - ZdZPZD, 64/17, 1/19 - odl. US, 73/19, 82/20, 152/20 - ZZUOOP, 203/20 - ZIUPOPDVE, 112/21 - ZNUPZ, 196/21 - ZDOsk, 206/21 - ZDUPŠOP, 100/22 - ZNUZSZS, 132/22 - odl. US, 141/22 - ZNUNBZ, 14/23 - odl. US, 76/23 - ZNUZSZS-A, 84/23 - ZDOsk-1, 136/23 - ZIUZDS, 35/24 - ZZdrS-J, 102/24 - ZZKZ, 112/24 – ZDIUZDZ, 32/25; v nadaljevanju ZZDej), 6. člena Odloka o podelitvi koncesij za opravljanje javne službe v osnovni zdravstveni dejavnosti na primarni ravni na področju zobozdravstvenega varstva odraslih in mladine v Občini Vrhnika (Naš Časopis št. 540, z dne 29. 9. 2025), in tretje alineje 6. točke 13. člena Statuta Občine Vrhnika (Naš časopis št. 430/15 in 538/25) objavlja

**Javni razpis za podelitev koncesije**

**za opravljanje javne službe v osnovni zdravstveni dejavnosti na primarni ravni**

**na področju zobozdravstvenega varstva odraslih in mladine v Občini Vrhnika**

# KONCEDENT

Občina Vrhnika, Tržaška cesta 1, 1360 Vrhnika (v nadaljevanju: Občina Vrhnika ali koncedent).

# KONCESIJSKI AKT

Odlok o podelitvi koncesij za opravljanje javne službe v osnovni zdravstveni dejavnosti na primarni ravni na področju zobozdravstvenega varstva odraslih in mladine v Občini Vrhnika (Naš Časopis št. 540, z dne 29. 9. 2025)

# PREDMET JAVNEGA RAZPISA

Predmet javnega razpisa je podelitev koncesij za opravljanje javne službe v osnovni zdravstveni dejavnosti na področju zobozdravstva na območju Občine Vrhnika.

# OZNAKA RAZPISNE DOKUMENTACIJE, VRSTA, OBMOČJE IN PREDVIDENI OBSEG OPRAVLJANJA RAZPISANIH PROGRAMOV ZDRAVSTVENE DEJAVNOSTI

Koncesiji za opravljanje javne službe v osnovni zdravstveni dejavnosti na področju pediatrije v okviru mreže javne zdravstvene službe na primarni ravni se razpisujeta **na naslednjih območjih in v naslednjem obsegu**:

|  |  |
| --- | --- |
| **4.1.** | zobozdravstvo odraslih v obsegu 1,00 programa **– koncesija A** |
| **4.2.** | zobozdravstvo mladine v obsegu 1,00 programa - **koncesija B** |

Ponudnik se lahko prijavi le na eno razpisano koncesijo. Ponudnik, ki ima ali bo imel primerne prostore za izvajanje dejavnosti na območju Občine Vrhnika **se na koncesijo B ne more prijaviti**, v skladu z določilom 12. člena Odloka o podelitvi koncesij za opravljanje javne službe v osnovni zdravstveni dejavnosti na primarni ravni na področju zobozdravstvenega varstva odraslih in mladine v Občini Vrhnika (Naš Časopis št. 540, z dne 29. 9. 2025). Pravočasno oddana prijava, ki bo v nasprotju s tem določilom, bo izločena.

1. **NOSILCI KONCESIJSKE DEJAVNOSTI**

Ponudnik lahko pri razpisanem programu zdravstvene dejavnosti prijavi le enega nosilca zdravstvene dejavnosti, ki bo opravljal zdravstvene storitve, ki so predmet koncesije.

# ZAČETEK IN ČAS TRAJANJA KONCESIJE

Koncesijsko razmerje se sklepa za določen čas in sicer za obdobje 15 let, šteto od dneva začetka opravljanja programa zdravstvene dejavnosti. Koncesionar je dolžan začeti opravljati koncesijsko dejavnost najkasneje v roku 1 meseca od dneva začetka veljavnosti pogodbe z Zavodom za zdravstveno zavarovanje Slovenije oziroma v roku, h kateremu se je zavezal v ponudbi, sicer se mu koncesija odvzame z odločbo.

# NAČIN DOSTOPA DO RAZPISNE DOKUMENTACIJE

V skladu z določili ZZDej je razpisna dokumentacija dostopna na spletni strani Občine Vrhnika (https://vrhnika.si/) in na portalu javnih naročil.

# DOKAZILA O IZPOLNJEVANJU ZAKONSKIH IN DRUGIH POGOJEV

Za izvajanje dejavnosti, ki je predmet javnega razpisa, mora ponudnik izpolnjevati zakonsko predpisane pogoje, ki jih določa 44.č člen ZZDej, in druge pogoje, ki jih določa koncedent. Kot dokaz o izpolnjevanju zahtevanih pogojev ponudnik v ponudbi na javni razpis:

* predloži ustrezna dokazila v originalu ali overjeni fotokopiji oziroma tako, kot je v obrazcu zahtevano,

ali

* v skladu z določili tretjega odstavka 44.c člena ZZDej za dokazila, ki jih koncedent lahko pridobi iz uradnih evidenc, poda podpisano pisno soglasje ponudnika, odgovornega nosilca koncesijske dejavnosti ali nosilca koncesijske dejavnosti, da koncedentu dovoljuje pridobitev teh podatkov iz uradnih evidenc.

V ponudbi je potrebno predložiti v nadaljevanju zahtevana dokazila in izpolnjene izjave, s katerimi ponudnik dokazuje, da izpolnjuje pogoje za prijavo na javni razpis in so opredeljeni v razpisni dokumentaciji:

* Izpolnjen in podpisan obrazec ponudbe (A/B /OBR 1-F ali A/B OBR 1-P);
* Izpolnjen in podpisan obrazec izjave, da ponudnik sprejema pogoje razpisne dokumentacije in pooblastilo (A/B OBR 2-F ali A/B OBR 2-P);
* Zahtevana dokazila iz 5. 1. in 5. 2. točke razpisne dokumentacije;
* Izpolnjene in podpisane izjave iz 6. točke razpisne dokumentacije za posamezni program v ponudbi, glede na to, ali je ponudnik fizična ali pravna oseba (obrazci A/B/ OBR 3-F ali A/B/ OBR 3-P do A/B OBR 5-F ali A/OBR 5-P (točka 6));
* Izpolnjen in podpisan obrazec meril za izbor najugodnejšega ponudnika iz 7. točke razpisne dokumentacije za posamezni program v ponudbi, glede na to, ali je ponudnik fizična ali pravna oseba (A/B OBR M-F ali OBR M-P);
* Zahtevana dokazila iz 7. 1. in 7. 2. točke razpisne dokumentacije;
* Podpisan ter žigosan (v kolikor ponudnik žig uporablja) izvod vzorca Koncesijske pogodbe za posamezno koncesijo A ali B (točka 8);

- za koncesijo A in B obrazec POG –A/B (točka 8.1),

* pisno predstavitev načrtovane dejavnosti, v kateri mora predstaviti katere prioritete si zastavlja glede svojega dela, zlasti z vidika izpolnjevanja normativov in standardov, glede na program za katerega kandidira, kako in s katerimi ukrepi namerava doseči kakovost storitve za občane, kako in s katerimi ukrepi namerava doseči dostopnost storitve z občane, kako in s katerimi ukrepi namerava doseči transparentnost storitve, z vidika varstva pravic potrošnikov in pravic pacientov (točka Merila za izbor ponudnika 2.10.1, pod zaporedno št. 1).

# MERILA ZA IZBIRO KONCESIONARJA ZA IZVAJANJE KONCESIJSKE DEJAVNOSTI

|  |  |  |  |
| --- | --- | --- | --- |
|  | **MERILO** | **Maksimalno število točk** | |
| **A** | **B** |
|  | Strokovna usposobljenost, izkušnje in reference odgovornega nosilca (1. tč. 44.d člena ZZDej); | **30** | **30** |
|  | delovne izkušnje po letih | 12 | 12 |
|  | načrt poslovanja | 12 | 12 |
|  | Splošne strokovne reference za pri opravljanju zobozdravstvene dejavnosti | 6 | 6 |
|  | Dostopnost lokacije, objekta in prostorov opravljanja zdravstvene dejavnosti (4. tč. 44.d člena ZZDej) | **4** | **0** |
|  | Ugotovitve nadzornih postopkov iz 76. člena ZZDej pri ponudniku | **10** | **10** |
|  | Druge okoliščine in merila: | **20** | **30** |
|  | Pričetek z delom | 10 | 10 |
|  | Dodatne reference in kriteriji za izbiro | 0 | 10 |
|  | Odstotek ordinacijskega časa izvajanja koncesijske dejavnosti od 16. ure dalje, ki presega predpisanih najmanj 20 odstotkov popoldanskega ordinacijskega časa | 10 | 10 |
| Skupno število možnih točk | | ***64*** | ***60*** |

Ponudnik lahko doseže največ 64 točk za koncesijo A in največ 60 točk za koncesijo B. Koncedent bo presojal izpolnjevanje posameznega merila na dan roka za oddajo ponudbe.

Naročnik bo tej podlagi ponudbe razvrsti od najbolj do najmanj ugodne. Izbran bo ponudnik, ki bo dosegel skupaj (po seštevku dobljenih točk pri vseh merilih) najvišje število točk. Če dosežeta dva ali več najbolje ocenjenih ponudnikov razpisanega programa zdravstvene dejavnosti na podlagi meril po razpisani koncesiji enako število točk, se ponudnika izbere na podlagi višje doseženih točk pri merilu zaporedno št. 2; v primeru, da tudi pri tem merilu ponudnika dosežeta enako število točk pa na podlagi opravljenega žreba.

Merila so podrobneje opredeljena z razpisno dokumentacijo.

# NASLOV, ROK IN NAČIN PREDLOŽITVE PONUDBE

Za pravočasno oddano ponudbo se šteje ponudba, ki prispe po pošti na naslov koncedenta (Občina Vrhnika, Tržaška cesta 1, 1360 Vrhnika) ali je oddana osebno v sprejemni pisarni Občina Vrhnika, Tržaška cesta 1, 1360 Vrhnika, najkasneje do 20. 10. 2025 do vključno 14. ure. Po pošti poslana ponudba (ne glede na vrsto pošiljke) mora prispeti na naslov koncedenta prav tako do navedenega datuma in ure. Nepravočasne ponudbe bodo neodprtevrnjene na naslov ponudnika oz. pošiljatelja.

Ponudba se v zaprti ovojnici naslovi na: Občina Vrhnika, Tržaška cesta 1, 1360 Vrhnika.

Na hrbtni strani ovojnice se navedejo podatki ponudnika.

Na sprednji strani ovojnice, v levem zgornjem delu, mora biti vidna navedba:

* pri ponudbi pod točko 4.1.:

**»NE ODPIRAJ – Ponudba za javni razpis** **za zdravstveno koncesijo – zobozdravstveno varstvo odraslih št. 430-16/2025, KONCESIJA A«**

* pri ponudbi pod točko 4.2.:

**»NE ODPIRAJ – Ponudba za javni razpis** **za zdravstveno koncesijo – zobozdravstveno varstvo mladine št. 430-16/2025, KONCESIJA B«**

Ponudbo se lahko odda po pošti kot priporočeno pošiljko ali osebno v sprejemno – informacijski pisarni Občine Vrhnika, Tržaška cesta 1, 1360 Vrhnika, v delovnem času

Ponedeljek, torek in četrtek: od 8.00 do 12.00 ure in od 13.00 do 15.00 ure

Sreda: od 8.00 do 12.00 ure in 13.00 do 17.00 ure

Petek: od 8.00 do 12.00 ure

Pojasnila o vsebini razpisne dokumentacije sme ponudnik zahtevati pisno preko portala javnih naročil najpozneje do **13. 10. 2025 do 14. ure**. Koncedent bo preko portala javnih naročil na prejeto zahtevo za pojasnilo odgovoril v treh (3) delovnih dni po prejemu zahteve. Koncedent ne bo odgovarjal na vprašanja, ki ne bodo zastavljena na zgoraj navedeni način in po navedenem roku.

Ponudba je:

* **PRAVOČASNA:** če je oddana po pošti kot priporočena pošiljka do vključno **20. 10. 2025** oziroma osebno v sprejemno – informacijski pisarni Občine Vrhnika do vključno **20. 10. 2025** do **14.00** ure, sicer bo obravnavana kot prepozna in bo s sklepom zavržena.
* **PRAVILNA**: če je oddana v pravilno opremljeni in označeni zaprti kuverti, skladno z navodili iz 10. točke tega javnega razpisa oziroma navodili za oddajo ponudbe iz točke b) II. poglavja razpisne dokumentacije, sicer bo obravnavana kot nepravilna in bo s sklepom zavržena.

# NASLOV, DATUM IN POSTOPEK ODPIRANJA PONUDB

Odpiranje ponudb za podelitev koncesij iz 4. točke tega javnega razpisa bo **20. 10. 2025 ob 15.00 uri** v prostorih Občine Vrhnika, Tržaška cesta 1, 1360 Vrhnika.

Odpiranje ponudb bo vodila strokovna komisija (v nadaljevanju: komisija), imenovana s strani župana Občine Vrhnika.

Komisija bo pri odpiranju ponudb preverila, ali je bila ponudba oddana v skladu z zahtevami iz 10. točke tega javnega razpisa.

# POSTOPEK OBRAVNAVE PONUDB IN ROK, V KATEREM BODO PONUDNIKI OBVEŠČENI O IZIDU JAVNEGA RAZPISA

Vse prispele ponudbe bo obravnavala komisija. Ponudbe, ki niso bile pravočasne in/ali pravilne bodo s sklepom zavržene. Ocenjene bodo le pravočasne, pravilne in popolne ponudbe. Komisija si pridržuje pravico do preverjanja resničnosti in verodostojnosti navedb v ponudbi, izpolnjevanja zakonsko predpisanih in drugih pogojev ter preverjanja vseh podatkov, navedenih v ponudbi. V skladu z načelom proste presoje dokazov sme komisija v postopku pregleda, primerjave in ocenjevanja ponudb zahtevati od ponudnikov dodatna pojasnila, dopolnitve ali dokumente. Morebitna pojasnila in dopolnitve k ponudbam so dovoljena **izključno na poziv oziroma zahtevo komisije**. Dovoljena so le taka pojasnila k ponudbam izključno na poziv komisije, s katerimi se pojasnijo manjša odstopanja od zahtev razpisne dokumentacije in ki v nobenem primeru ne vplivajo na vsebino ponudb in njihovo ocenjevanje ter razvrščanje glede na postavljena merila, niti ne zadevajo navodil za izdelavo ponudb iz razpisne dokumentacije.

Postopek razpisa in obravnave ponudb vodi strokovna komisija, imenovana s sklepom župana Občine Vrhnika, št. 430-16/2025-1 z dne 30. 9. 2025. Strokovna komisija bo preučila, obravnavala in na podlagi meril ločeno za vsakega od razpisanih programov tega javnega razpisa ocenila pravočasne, pravilne in popolne ponudbe ter predlagala pristojnemu organu koncedenta izbor ponudnika za vsak razpisan program posebej.

Z vsakim ponudnikom, ki bo predložil popolno ponudbo bo izveden ustni razgovor dne 22. 10. 2025.

V kolikor dva ali več ponudnikov na podlagi postavljenih meril dosežeta/dosežejo pri posameznem razpisanem programu (koncesija A/B) najvišje skupno število točk, bo komisija:

* + določila, da se izbere ponudnik, ki je dosegel večje število točk po prvem merilu (strokovna usposobljenost, izkušnje in reference odgovornega nosilca), kar velja za vse razpisane programe,
  + koncesija A; v primeru da ponudnika ni mogoče izbrati niti po merilu iz prejšnjega odstavka, se izbere ponudnik, ki je dosegel večje število točk po drugem merilu, pri čemer se pri izbiri upošteva za invalide oz. druge osebe s prilagoditvami ali ovirami z omejitvami najbolj prilagojena oz. dostopna ponudba po tem kriteriju. Če tudi po tem ni mogoče izbrati ponudnika se izbere ponudnik, ki je dosegel večje število točk po četrtem merilu.
  + Koncesija B; v primeru da ponudnika ni mogoče izbrati niti po merilu iz prejšnjega odstavka, se izbere ponudnik, ki je dosegel večje število točk po dodatnih referencah iz četrtega b merila.
  + v kolikor ne bo mogoče izbrati ponudnika niti z uporabo meril po prejšnjih alinejah, bo o izboru odločal žreb.

V kolikor isti ponudnik na podlagi postavljenih meril doseže najvišje število točk na več razpisanih programih *z istim odgovornim nosilcem* (koncesija A/B),bo komisija:

* + pozvala ponudnika, da se sam opredeli, za katerega izmed razpisanih programov se bo ponudba upoštevala,
  + v kolikor še vedno ne bo mogoče izbrati, za katerega izmed razpisanih programov se bo ponudba upoštevala, bo o izboru odločalo merilo žreb.

Komisija bo nato razpisan program (koncesija A/B), na katerem je isti ponudnik z istim odgovornim nosilcem dosegel najvišje število točk in mu ga komisija ni dodelila, dodelila ponudniku, ki je dosegel drugo najvišje število točk.

V kolikor več ponudnikov na podlagi meril doseže najvišje število točk na več razpisanih programih (koncesija A/B),bo komisija:

* + določila, da se izbere ponudnik, ki je dosegel večje število točk po prvem merilu (strokovna usposobljenost, izkušnje in reference odgovornega nosilca),
  + v kolikor po prejšnji alineji ne bo mogoča izbira, bo komisija ponudnike, ki so dosegli največje število točk po prejšnji alineji, pozvala, da se sami opredelijo, za katere izmed razpisanih programov se bo ponudba upoštevala,
  + v kolikor še vedno ne bo mogoče izbrati, za katerega izmed razpisanih programov se bo ponudba upoštevala, bo o izboru odločal žreb.

V primeru, da bodo ponudniki dosegli enako število točk glede na postavljena merila in bo šlo za situacijo, ki je ni mogoče uvrstiti pod zgoraj predvidene načine izbora ponudnika, bo o izboru odločal žreb.

V postopku izdaje odločbe o podelitvi koncesije koncedent pridobi za ponudnika, ki na podlagi meril doseže najvišje število točk, soglasje ministrstva, pristojnega za zdravje. O izbiri koncesionarja odloči koncedent z odločbo, s katero ponudniku podeli koncesijo, ostale obravnavane ponudbe pa zavrne. Koncedent bo izdal odločbe o podelitvi koncesije ločeno za vsak razpisani program. Če izbrani ponudnik, ki je dosegel največje število točk odstopi od prijave na razpis, bo izbran drugouvrščeni ponudnik.

Za ponudnika, izbrana na opisani način, bo komisija izdelala predloga o njuni izbiri in ju posredovala pristojnemu upravnemu organu. Slednji bo skladno s 44. členom ZZDej na Ministrstvo za zdravje podal vlogo za soglasje k podelitvi koncesij ponudnikoma in nato v roku 30 dni po pridobitvi soglasja s strani Ministrstva za zdravje izdal odločbi, s katerima bo koncesiji za razpisana programa iz 4. točke tega javnega razpisa podelil izbranima ponudnikoma, ostale obravnavane ponudbe pa zavrnil. V primeru, da komisija oceni, da nihče od ponudnikov ni primeren za podelitev razpisane koncesije, se koncesija ne podeli.

Podrobneje so pravila opredeljena z razpisno dokumentacijo.

**Obvestilo ponudnikom o obdelavi osebnih podatkov**

Z oddajo ponudbe na ta javni razpis ponudnik soglaša z obdelavo osebnih podatkov za namen izvedbe postopka podelitve razpisane koncesije zdravstvene dejavnosti, z razpisom izbrani ponudnik pa tudi za namen izvajanja koncesije. Podatki se hranijo trajno. Upravljavec zbirke osebnih podatkov: Občina Vrhnika, Tržaška cesta 1, 1360 Vrhnika, Tel. št.: 01 7555 410, [obcina.vrhnika@vrhnika.si](mailto:obcina.vrhnika@vrhnika.si)

Namen obdelave osebnih podatkov: izbira izvajalca zdravstvene dejavnosti in izvajanje pogodbe (z izbranimi ponudniki).

Vrste zadevnih osebnih podatkov, ki se obdelujejo so: ime in priimek, rojstni datum, EMŠO, davčna številka, tel. številka, e-naslov, izobrazba, delovna doba, delovne izkušnje in dodatna izobraževanja.

Pravna podlaga za obdelavo osebnih podatkov: Zakonodaja - 6(1) c člen GDPR (44. b člen Zakona o zdravstveni dejavnosti) ter 6.(1) b člen GDPR (za izvajanje pogodbe z izbranim ponudnikom). Kategorije uporabnikov, ki so jim bili ali jim bodo razkriti osebni podatki: Javni organi, pri katerih se preverijo pogoji za izvajanje koncesije (na primer Ministrstvo za pravosodje – potrdilo o nekaznovanosti).

Informacije o prenosih osebnih podatkov v tretjo državo ali mednarodno organizacijo: Osebni podatki se ne prenašajo v tretje države ali mednarodne organizacije.

Trajanje obdelave osebnih podatkov: podatki, ki se zbirajo na podlagi zakona za izvedbo koncesije se hranijo trajno, drugi podatki (za namen izvedbe pogodbe) se hranijo za čas trajanja pogodbe in še 5 let po prenehanju le-te.

Pravice posameznika v zvezi z obdelavo osebnih podatkov: Posameznik ima pravico do informiranja, do dostopa do podatkov, do popravka in pravico do omejitve obdelave. Vloga se posreduje na e- naslov [obcina.vrhnika@vrhnika.si](mailto:obcina.vrhnika@vrhnika.si)

Avtomatizirano sprejemanje odločitev ne poteka.

Pravica do pritožbe: Posameznik ima pravico, da se pritoži Informacijskemu pooblaščencu (naslov: Dunajska 22, 1000 Ljubljana, e-naslov: gp.ip@ip-rs.si telefon: 012309730, spletna stran: [www.ip-rs.si](http://www.ip-rs.si)).

|  |  |
| --- | --- |
|  |  |
|  | Direktor Občinske uprave  Boštjan Koprivec |
|  |
|  |  |